Artūrs Mihelsons

**Artūrs Mihelsons** (1898—1939) bija latviešu izcelsmes padomju valsts drošības iestāžu darbinieks.

## Dzīvesgājums
Piedzima 1898. gadā Rīgā. Izglītojās Maskavā: divgadīgā skolā (1910—1912), ģimnāzijas sagatavošanas klasē (1912—1913), vakara elektrotehniskajos kursos, kur ieguva šofera specialitāti (1916—1917). Strādāja par melnstrādnieku: dūņu dziedinātavas būvē Esentuki kūrortpilsētā (1913—1914), tehniskajā kantorī Maskavā (1914—1917).

KSDS(b)P biedrs kopš 1917. gada jūnija. No 1917. gada decembra līdz 1918. gada augustam strādāja par Maskavas 1. Mjasņickas iecirkņa milicijas komisāra palīgu.

Dienēja Sarkanajā armijā, kur bija:

* Austrumu frontes Organizēšanas un mobilizēšanas nodaļas pilnvarotais cīņai pret kontrrevolūciju Jaranskas apriņķī (VIII—XI 1918),
* 1. Kamišinas strēlnieku divīzijas 6. aizšķērsošanas vienības ložmetēju komandas priekšnieks (XII 1918 — VI 1919),
* 10. armijas štāba Izlūkošanas nodaļas aģentūras daļas tehniskā biroja pārzinis (VII 1919 — VI 1920),
* Kaukāza frontes štāba Reģistrēšanas (izlūkošanas) nodaļas tehniskā biroja pārzinis (VI—X 1920),
* 10. armijas 33. strēlnieku divīzijas Reģistrēšanas nodaļas priekšnieks (X 1920 — VII 1921).

Pēc tam strādāja Ārkārtas komisijā (ĀK) un tai pēctecīgajās iestādēs:

* Kalniešu apgabala ĀK (Valsts Politiskās pārvaldes, VPP, apgabala nodaļa no II 1922) Informācijas un aģentūras nodaļas pr-ks (VII 1921 — X 1922),
* VPP Čečenu apgabala nodaļas Slepeni operatīvās daļas pr-ks (X 1922 — XI 1923),
* VPP Kabardiešu-Balkāru apgabala nodaļas pr-ka pienākumu izpildītājs (XI — XII 1923) un pr-ks (XII 1923 — VI 1928),
* VPP Taganrogas apriņķa (Ziemeļkaukāza novadā) nodaļas pr-ks (IX 1928 — III 1929),
* VPP Saļskas apriņķa (Ziemeļkaukāza novadā) nodaļas pr-ks (III 1929 — X 1930),
* VPP Armaviras pilsētas (Ziemeļkaukāza novadā) nodaļas pr-ks, 10. kavalērijas divīzijas Īpašās nodaļas pr-ks (X 1930 — II 1931),
* Apvienotās VPP Ziemeļkaukāza novada Pilnvarotās pārstāvniecības Strādnieku un zemnieku milicijas un kriminālmeklēšanas pārvaldes pr-ka vietnieks (II — VIII 1931),
* AVPP Ziemeļkaukāza novada pilnvarotā pārstāvja palīgs milicijas jomā, Strādnieku un zemnieku milicijas un kriminālmeklēšanas pārvaldes pr-ks (VIII 1931 — VII 1934),
* Ziemeļkaukāza (Ordžonikidzes no III 1937) novada Iekšlietu Tautas komisariāta (IeTK) pārvaldes Strādnieku un zemnieku milicijas pārvaldes pr-ks (VII 1934 — VI 1937),
* Ziemeļkaukāza (Ordžonikidzes) novada IeTK pārvaldes pr-ka palīgs (I 1935 — VI 1937),
* Gorkijas apgabala IeTK pārvaldes pr-ka palīgs (VI—X 1937),
* Krimas APSR iekšlietu Tautas komisārs (X 1937 — VIII 1938),
* Melnās jūras flotes IeTK Valsts drošības galvenās pārvaldes Īpašās nodaļas pr-ks (X 1937 — VIII 1938).

1931. gadā mācījās augstskolas sagatavošanas kursos Inženierekonomiskajā institūtā Rostovā.

Bija 1937. gada jūlijā izveidotas "troikas" loceklis. 1938. gada jūnijā ievēlēts par KPFSR Augstākās Padomes 1. sasaukuma deputātu no Krimas APSR. Maskavas—Okas upes kuģniecības pr-ks 1938. gada augustā — decembrī, kad arestēts.

1939. gada 20. februārī PSRS Augstākās tiesas Kara kolēģija piesprieda A. Mihelsonam nāvessodu. Nošauts. 1999. gadā reabilitācija atteikta.

## Dienesta pakāpes

* vecākais milicijas majors (1936)
* valsts drošības majors (1937)

## Apbalvojumi

* Sarkanā Karoga ordenis (1927)
* "VĀK—AVPP goda darbinieks (V)" (1931)
* "SZM goda darbinieks" (1933)
* "VĀK—AVPP goda darbinieks (XV)" (1934)
* Sarkanās Zvaigznes ordenis (1937)

1939. gada novembrī ar PSRS Augstākās Padomes Prezidija rīkojumu A. Mihelsonam atņemts Sarkanā Karoga ordenis un Sarkanās Zvaigznes ordenis.

## Atsauces